ระเบียบรัฐสภาระเบียบรัฐสภาว่าด้วยการเสนอข้อมูลข่าวสารลับต่อสภาพ.ศ.๒๕๕๑ โดยที่เป็นการสมควรให้มีระเบียบว่าด้วยการเสนอข้อมูลข่าวสารลับต่อสภาอาศัยอำนาจตามความในมาตรา ๒๒แห่งพระราชบัญญัติจัดระเบียบปฏิบัติราชการฝ่ายรัฐสภา พ.ศ. ๒๕๑๘ซึ่งแก้ไขเพิ่มเติมโดยพระราชบัญญัติจัดระเบียบปฏิบัติราชการฝ่ายรัฐสภา (ฉบับที่ ๒)พ.ศ. ๒๕๓๕ ประกอบมาตรา ๑๑ (๘) แห่งพระราชบัญญัติระเบียบบริหารราชการแผ่นดิน พ.ศ.๒๕๓๔ ประธานรัฐสภาจึงวางระเบียบไว้ ดังต่อไปนี้ข้อ ๑ระเบียบนี้เรียกว่า ระเบียบรัฐสภาว่าด้วยการเสนอข้อมูลข่าวสารลับต่อสภา พ.ศ. ๒๕๕๑ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ภายใต้บังคับข้อบังคับการประชุมสภาผู้แทนราษฎรข้อบังคับการประชุมวุฒิสภาและข้อบังคับการประชุมรัฐสภา บรรดาระเบียบ ข้อบังคับและคำสั่งอื่นใด ซึ่งขัดแย้งกับระเบียบนี้ให้ใช้ระเบียบนี้แทนข้อ ๔ให้สำนักงานเลขาธิการสภาผู้แทนราษฎรและสำนักงานเลขาธิการวุฒิสภาดำเนินการเพื่อให้เป็นไปตามระเบียบนี้ข้อ ๕ในระเบียบนี้ข้อมูลข่าวสารลับ หมายความว่าเอกสาร ภาพเขียน ภาพถ่าย แผนที่ แผนผัง จานบันทึกแถบบันทึก ฟิล์มบันทึกภาพทุกประเภทหรือสิ่งบันทึกที่สามารถแสดงผลหรือสื่อความหมายโดยกรรมวิธีอื่นๆและสำเนาสิ่งของดังกล่าวที่บันทึกข้อมูลข่าวสารลับตามกฎหมายว่าด้วยข้อมูลข่าวสารของราชการและระเบียบว่าด้วยการรักษาความลับของราชการสภา หมายความว่า รัฐสภาสภาผู้แทนราษฎรและวุฒิสภาประธาน หมายความว่าประธานรัฐสภา ประธานสภาผู้แทนราษฎรและประธานวุฒิสภาสมาชิก หมายความว่าสมาชิกรัฐสภา สมาชิกสภาผู้แทนราษฎรและสมาชิกวุฒิสภาสำนักงาน หมายความว่าสำนักงานเลขาธิการสภาผู้แทนราษฎรและสำนักงานเลขาธิการวุฒิสภาหน่วยงานของรัฐ หมายความว่าราชการส่วนกลาง ราชการส่วนภูมิภาค ราชการส่วนท้องถิ่น รัฐวิสาหกิจส่วนราชการสังกัดรัฐสภาศาลเฉพาะในส่วนที่ไม่เกี่ยวกับการพิจารณาพิพากษาคดีองค์กรควบคุมการประกอบวิชาชีพหน่วยงานอิสระของรัฐ องค์กรตามรัฐธรรมนูญหน่วยงานอื่นตามที่กำหนดในกฎกระทรวงซึ่งออกตามกฎหมายว่าด้วยข้อมูลข่าวสารของราชการและหน่วยงานของรัฐตามกฎหมายว่าด้วยความรับผิดทางละเมิดของเจ้าหน้าที่บริเวณสภา หมายความว่าอาณาบริเวณอันเป็นขอบเขตของรัฐสภา สภาผู้แทนราษฎรและวุฒิสภาและให้หมายความรวมถึงอาคารที่ทำการต่าง ๆ ของสำนักงานข้อ ๖ข้อมูลข่าวสารที่เสนอต่อสภาให้ถือว่าเป็นข้อมูลข่าวสารที่เปิดเผยหากข้อมูลข่าวสารใดเป็นข้อมูลข่าวสารลับให้หน่วยงานของรัฐที่เป็นผู้ส่งดำเนินการยกเลิกชั้นความลับของข้อมูลข่าวสารเสียให้เสร็จสิ้นก่อนนำเสนอต่อสภาข้อ ๗ในกรณีที่ข้อมูลข่าวสารใดมีความจำเป็นที่ไม่อาจยกเลิกชั้นความลับได้ ให้หน่วยงานของรัฐที่เป็นผู้ส่งข้อมูลข่าวสารลับต่อสภาจัดส่งข้อมูลข่าวสารลับให้ครบตามจำนวนสมาชิกของสภานั้นมายังสำนักงานของสภานั้นพร้อมเหตุผลและความจำเป็นของการที่ไม่อาจยกเลิกชั้นความลับนั้นในกรณีที่สำนักงานพบว่าหน่วยงานของรัฐส่งข้อมูลข่าวสารลับไม่ครบตามจำนวนสมาชิกให้สำนักงานแจ้งไปยังหน่วยงานของรัฐที่เป็นผู้ส่งให้ส่งข้อมูลข่าวสารลับตามจำนวนที่ขาดอยู่มายังสำนักงานภายในเวลาที่กำหนดเมื่อสำนักงานได้รับข้อมูลข่าวสารลับครบตามจำนวนสมาชิกแล้วให้สำนักงานจัดส่งใบตอบรับคืนแก่หน่วยงานของรัฐที่เป็นผู้ส่งและลงทะเบียนข้อมูลข่าวสารลับข้อ ๘ เมื่อสำนักงานได้รับข้อมูลข่าวสารลับที่หน่วยงานของรัฐที่เป็นผู้ส่งมิได้แจ้งว่าใช้เป็นข้อมูลสำหรับประกอบการพิจารณาของสภาแต่ประธานมีคำสั่งที่มีผลทำให้ต้องนำข้อมูลข่าวสารลับดังกล่าวไปใช้ประกอบการพิจารณาของสภาให้สำนักงานแจ้งไปยังหน่วยงานของรัฐที่เป็นผู้ส่งเพื่อขอยกเลิกชั้นความลับของข้อมูลข่าวสารลับภายในเวลาที่กำหนดเมื่อสำนักงานได้ดำเนินการแจ้งตามวรรคหนึ่งแล้วหากหน่วยงานของรัฐที่เป็นผู้ส่งยืนยันความเป็นข้อมูลข่าวสารลับหรือมิได้ดำเนินการใดภายในเวลาที่กำหนดให้สำนักงานดำเนินการต่อไปตามข้อ ๗ แล้วให้รายงานประธานทราบข้อ ๙การจัดเก็บข้อมูลข่าวสารลับให้จัดเก็บตามหลักเกณฑ์และวิธีการที่กำหนดไว้ตามระเบียบว่าด้วยการรักษาความลับของราชการข้อ ๑๐การส่งหนังสือนัดประชุมสภาแก่สมาชิกให้สำนักงานแนบหนังสือแจ้งข้อมูลข่าวสารลับพร้อมกับหนังสือนัดประชุม ระเบียบวาระการประชุมและเอกสารประกอบการประชุมโดยหนังสือแจ้งข้อมูลข่าวสารลับต้องระบุหมายเลขทะเบียนข้อมูลข่าวสารลับหน่วยงานของรัฐที่เป็นผู้ส่งข้อมูลข่าวสารลับและรายละเอียดการขอรับข้อมูลข่าวสารลับจากสำนักงานข้อ ๑๑ให้สมาชิกรับข้อมูลข่าวสารลับที่สถานที่ที่สำนักงานกำหนดซึ่งอยู่ในบริเวณสภาพร้อมลงลายมือชื่อเป็นหลักฐานการรับข้อมูลข่าวสารลับข้อ ๑๒ภายหลังจากการประชุมสภาสิ้นสุดลงให้สำนักงานรับข้อมูลข่าวสารลับคืนจากสมาชิกทันทีพร้อมจัดเตรียมเอกสารให้สมาชิกลงลายมือชื่อเป็นหลักฐานการส่งคืนข้อมูลข่าวสารลับเมื่อสำนักงานได้รับข้อมูลข่าวสารลับคืนจากสมาชิกแล้วให้รายงานประธานทราบจำนวนข้อมูลข่าวสารลับที่สำนักงานได้รับคืนจากสมาชิกจำนวนข้อมูลข่าวสารลับที่ไม่ได้รับคืนและรายชื่อสมาชิกที่ครอบครองข้อมูลข่าวสารลับและให้ดำเนินการทำลายข้อมูลข่าวสารลับที่ได้รับคืนตามกฎหมายว่าด้วยการรักษาความลับของทางราชการต่อไปเมื่อทำลายข้อมูลข่าวสารลับแล้วให้รายงานประธานทราบข้อ ๑๓หากหน่วยงานของรัฐที่เป็นผู้ส่งแจ้งเป็นลายลักษณ์อักษรในขณะที่จัดส่งข้อมูลข่าวสารลับว่าต้องการให้สำนักงานคืนข้อมูลข่าวสารลับเมื่อเสร็จสิ้นการประชุมสภาที่ได้มีการใช้ข้อมูลข่าวสารลับนั้นให้สำนักงานคืนข้อมูลข่าวสารลับแก่หน่วยงานของรัฐที่เป็นผู้ส่งเว้นแต่ประธานจะมีคำสั่งเป็นอย่างอื่น คำสั่งของประธานถือเป็นเด็ดขาดข้อ ๑๔ให้นำหลักเกณฑ์ว่าด้วยการเสนอข้อมูลข่าวสารลับที่ต้องรายงานต่อสภามาใช้บังคับกับการประชุมของคณะกรรมาธิการด้วยโดยอนุโลมเว้นแต่ข้อบังคับการประชุมสภาจะกำหนดไว้เป็นอย่างอื่นข้อ ๑๕ให้ประธานรัฐสภาประธานสภาผู้แทนราษฎร และประธานวุฒิสภารักษาการตามระเบียบนี้ประกาศณ วันที่ ๑๐ ตุลาคม พ.ศ. ๒๕๕๑ชัยชิดชอบประธานรัฐสภาวัชศักดิ์/ผู้จัดทำ๘มกราคม ๒๕๕๒[๑] ราชกิจจานุเบกษาเล่ม ๑๒๕/ตอนพิเศษ ๑๙๕ ง/หน้า ๑๐/๒๖ ธันวาคม ๒๕๕๑